**PATVIRTINTA**

Negyvenamųjų pastatų, patalpų ir statinių

nuomos konkurso organizavimo komisijos

nutarimo protokolas 2023-09-19 Nr. 1

**AUTOMOBILIŲ STOVĖJIMO AIKŠTELĖS PUMPUČIŲ G. 19, ŠIAULIUOSE, VIEŠO NUOMOS KONKURSO SĄLYGOS**

1. Išnuomojama Šiaulių miesto savivaldybei nuosavybės teise priklausanti, biudžetinės įstaigos Šiaulių regbio ir žolės riedulio akademijos patikėjimo teise valdoma 680,00 kv. m ploto automobilių stovėjimo aikštelė (nekilnojamojo turto registre unikalus numeris Nr. 4400-5591-6977), esanti Pumpučių g. 19, Šiauliuose.

2. naudojimo paskirtis – automobilių stovėjimo aikštelė.

3. Nuomos terminas – 2 metai.

4. Pradinė mėnesio vieno kv. m ploto nuomos kaina – 0,90 Eur (be PVM)

5. Nuompinigiai mokami kas mėnesį, prieš prasidedant mėnesiui, bet ne vėliau kaip iki einamojo mėnesio 10 dienos.

6. Laiku nesumokėjus nuompinigių, mokama 0,05 procento delspinigių (procentais nuo nesumokėtos nuompinigių sumos, nustatytos už kiekvieną pavėluotą dieną).

7. Dalyvio pradinis įnašas 612,00 Eur (be PVM), kuris lygus paskelbtam 1 mėnesių pradiniam nuompinigių dydžiui be PVM. Banko dokumentas apie sumokėtą įnašą, turi būti pateiktas paraiškų dalyvauti nuomos konkurse registratoriui (nepateikus šio dokumento nebus registruojamas kaip konkurso dalyvis).

8. Pradinį įnašą reikia sumokėti Šiaulių regbio ir žolės riedulio akademijai, kodas 145914019, AB „Šiaulių bankas“ a/s LT387180000001130330.

**9. Dalyvis turi pateikti:**

9.1. užpildytą paraišką dalyvauti nuomos konkurse.

9.2. Konkurso dalyvio tapatybę patvirtinančio dokumento kopiją, patvirtintą konkurso dalyvio (jei fizinis asmuo) arba Lietuvos Respublikos Juridinių asmenų registro pagrindinių duomenų išrašą ar įmonės registracijos pažymėjimo patvirtintą kopiją (jei juridinis asmuo).

9.3. Įmonės vadovo patvirtintą įstatų kopiją.

9.4. Įgaliojimą (jeigu dalyviui atstovauja kitas asmuo).

9.5. Banko dokumento kopiją, patvirtinančią, kad sumokėtas trijų mėnesių pradinis įnašas.

10. Konkurso sąlygos, paraiška ir turto nuomos tvarkos aprašas skelbiami Šiaulių miesto savivaldybės interneto svetainėje [www.siauliai.lt](http://www.siauliai.lt). skiltyje SKELBIMAI, Šiaulių regbio ir žolės riedulio akademijos puslapyje www.smklevas.lt.

11. Paraiškos dalyvauti konkurse priimamos nuo **2023-09-25 iki 2023-10-06 d. 16** val. **00** min. (imtinai), darbo dienomis, Šiaulių regbio ir žolės riedulio akademijoje, įgaliotas asmuo Giedrė Danelevičienė, tel. (8 41) 526461, Pumpučių g. 19, Šiauliuose.

**BŪTINAI ant voko turi būti užrašomas laikas, kada pateiktas vokas, kas pateikė voką ir kam adresuotas vokas ,,NUOMOS KONKURSUI PUMPUČIŲ G. 19, ŠIAULIAI“ ir „neatplėšti“.**

12. Dėl turto apžiūros darbo dienomis, kreiptis į Šiaulių regbio ir žolės riedulio akademijos direktoriaus pavaduotoją ūkio reikalams Kęstutį Babičą, tel.  +37041526462, mob. +37069845269, el. p.: smklevas@gmail.com

13. Nuomos konkurso vieta: Šiaulių regbio ir žolės riedulio akademija, Pumpučių g.19, Šiauliai. Posėdžio data 2023-10-09 d. 10 val. 00 min.